-Դա Դուբայում էր։ Մենք Նոր Տարվա գիշերը «Fire show»-ի տոմսեր էինք գնել, որը պետք է գրանցվեր ռեկորդների գրքում։ Պարզվեց, որ նրանք նախատեսվածից ավելի շատ տոմսեր էին վաճառել, իսկ շոուի վայր տեղափոխում էին հատուկ ավտոբուսներով։ Մենք տոնական հագնված պատրաստվում էինք ուղեւորվել շոուին, երբ տեսանք, որ ավտոբուս նստելու համար հսկայական հերթ է գոյացել, իսկ Ամանորին մնում է կես ժամ։ Քանի որ տեղերը սահմանափակ էին, իսկ նրանք նախատեսվածից շատ տոմսեր էին վաճառել, պարզապես փակել էին մուտքն ու ոչ ոքի ներս չէին թողնում։Գիտակցելով, որ եթե հերթի մեջ սպասենք, ստիպված Ամանորը այդպես կդիմավորենք, հանեցինք բարձրակրունկները, վազելով հետ գնացինք հյուրանոց, սենյակից վերցրինք շամպայնը, բարձրացանք հյուրանոցի տանիք, որտեղից հիանալի երեւում էր «Fire show»-ն եւ այդպես ուրախ դիմավորեցինք Նոր Տարին։